
EH Bildu Nafarroa talde parlamentarioari atxikitako foru parlamentari Txomin González Martínez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:
Ekainaren 28an, Arantza, Bera, Etxalar, Igantzi eta Lesakako udalen prentsa-ohar bat argitaratu zen, Lesakako osasun etxeak bizi duen egoera larriaz ohartarazteko. Izan ere, Lesakako osasun etxearen mende daude Bortzirietako bost udalerriak. Heldu den uztailaren 21etik aitzina, baldin eta dauden lanpostu hutsak betetzen ez badira, familia-medikuen kopurua drastikoki murriztuko da, halako moduan non eskualdeko biztanle guztiak artatzeko gaur egun sei mediku egotetik bi baino ez egotera pasatuko baita. Gaur egun, sei familia-medikuk eta pediatra batek osatzen dute goizeko oinarrizko osasun-arretako taldea. Hala ere, zenbait plaza ez direnez bete, egoera kritikoa sortu da. Berako bi mediku-lanpostuetako bat titularrik gabe dago 2024ko otsailetik, eta bestea egoera berean egonen da 2025eko uztailetik aurrera. Gainera, Arantzan eta Igantzin zerbitzu ematen duen medikua bajan dago apirilaren amaiera aldetik, eta ez da hura ordezteko modurik izan.
Horri buruz, parlamentari honek idatzizko galdera hauek egiten ditu:
Osasun Departamentuak zer neurri ezarri du edo ezarriko du Lesakako oinarrizko osasun-eskualdean medikuntzako profesionalen eskasia zuzentzeko, eta nola antolatuko du lana atentzio optimoa eta Osasunbidea-Nafarroako Osasun Zerbitzuko langileen eskubideak bermatzeko? Zer epetan aurreikusten du lortuko dela konponbidea?
Iruñean, 2025eko uztailaren 2an
Foru parlamentaria: Txomin González Martínez
